
R E F E R A T

privind aprobarea asocierii în participație dintre Fundația pentru Tineret Mehedinți și Municipiul Drobeta Turnu Severin, în vederea modernizării și utilizării terenului de sport precum și a terenului cu destinația parcare situate în strada Crișan, nr.25

 

     Având în vedere :
1. adresa nr. 44790/19.11.2024 formulată de Fundația pentru Tineret Mehedinți, prin care arată disponibilitatea punerii la dispoziție în vederea modernizării și utilizării terenului de sport în suprafață de 2170 mp, precum și a terenului cu destinația parcare în suprafață de 1044 mp situate în strada Crișan, nr.25;
1. dispozițiile art. 3 alin.1,  din Legea educației fizice și sportului, nr. 69/2000  conform cărora autoritățile administrației publice au obligația să sprijine sportul pentru toți și sportul de performanță și să asigure condițiile organizatorice și materiale de practicare a educației fizice și sportului în comunitățile locale;
1. dispozițiile art.2, lit.c și e din OG nr. 26/30.01.2000 cu  privire la asociații și fundații conform cărora prin actul normativ respectiv se urmarește realizarea unui interes general, local sau de grup, precum și parteneriatul dintre autoritățile publice și persoanele juridice de drept privat fără scop patrimonial, autoritățile publice locale fiind interesate să sprijine persoanele juridice constituite în temeiul legii asociațiilor și fundațiilor prin atribuirea sau după caz modernizarea, în funcție de posibilități a unor terenuri în scopul desfășurării activității lor; 
1. necesitatea modernizării unor baze sportive prin realizarea unor investiții substanțiale în scopul utilizării bazelor respective de către mișcarea sportivă din Municipiul Drobeta Turnu Severin;
1. interesul Primariei Municipiului Drobeta Turnu Severin privind organizarea unor activități cultural sportive  în folosul cetățenilor din municipiul Drobeta Turnu Severin, prin utilizarea unor baze sportive moderne;
1. necesitatea creșterii nivelului de educație, de socializare și a stării de sănatate a tuturor cetățenilor (copii, tineri, adulți, vârstnici și persoane cu handicap) prin practicarea exercițiilor fizice și sportului pe terenuri amenajate;
1. necesitatea revigorării activităților sportive și în special a jocului de tenis de câmp;
1. preocuparea privind creșterea numărului tinerilor și copiilor atrași de mișcarea sportivă;
1. înțelegerea faptului că sportul în general  constituie un fenomen social indisolubil legat de dezvoltarea socio-umană și existența grupurilor sociale caracterizate de un standard ridicat de viață, economic, cultural și educațional;
1. angajamentul Municipiului Drobeta Turnu Severin de a investi în modernizarea terenului de sport și a parcării aferente.
    În acest context consider că este necesară dezbaterea și aprobarea proiectului de hotărâre privind aprobarea asocierii în participație dintre Fundația pentru Tineret Mehedinți și Municipiul Drobeta Turnu Severin, în vederea modernizării și utilizării terenului de sport precum și a terenului cu destinația parcare situate în strada Crișan, nr.25.



VICEPRIMAR,
CRISTIAN  MURĂ

